stanford-oval/wikipedia huggingface dataset:
Canadian National Railway

| Canadian National Railway |
| --- | --- |

Perustiedot
 Canadian Nationalin rataverkko
Lyhenne:  CN
Toiminta-alue:  Kanada, Yhdysvallat
Kotipaikka:  Montreal, Kanada
Perustettu:  6. kesäkuuta 1919
Omistajat:  
 • edellinen omistaja :  fuusioitiin useista yhtiöistä
Rataverkko
Verkoston pituus:  32 000 km
Raideleveys:  1 435 mm
cn.ca
| Canadian National Railway Co>  |
| --- | --- |
 Canadian Nationalin pääkonttori Montrealissa.
Yritysmuoto:  Julkinen osakeyhtiö
Osake:  TSX: CNR, NYSE: CNI
Markkina-arvo:  101,8 mrd. CAD (11/2023)
ISIN:  CA1363751027
Perustettu:  6. kesäkuuta 1919
Toimitusjohtaja:  Tracy Robinson
Toimiala:  Rautatieliikenne
Liikevaihto:   17,1 mrd. CAD (2022) 
Liikevoitto:   6,75 mrd. CAD (2022) 
Nettotulos:   5,1 mrd. CAD (2022) 
Henkilöstö:  24 000 (2022)
Infobox OKVirheellinen NIMI-arvo: 
Canadian National (ransk. Canadien National), (AAR-lyhenne: CN, CNA, CNIS), vuosina 1919–1960 Canadian National Railways (ransk. Chemins de Fer Nationaux du Canada) ja vuodesta 1960 lähtien Canadian National/Canadien National, on viidenneksi suurin rautatieyhtiö Pohjois-Amerikassa. Yhtiöllä on 32 000 kilometrin edestä rautateitä.
Vuonna 1995 yksityistetty rautatieyhtiö on nykyisin suuri julkinen osakeyhtiö, jonka osake noteerataan Toronton ja New Yorkin pörssissä (NYSE: CNI). Vuonna 2022 yhtiö teki 17,1 miljardin Kanadan dollarin suuruisen liikevaihdon ja 6,75 miljardin CAD:n voiton. Rautatieyhtiön palveluksessa oli noin 24 000 ihmistä vuonna 2022. Yhtiön osakkeiden yhteenlaskettu markkina-arvo oli 101,8 miljardia Kanadan dollaria marraskuussa 2023.
Yhtiö toimitusjohtajana on toiminut helmikuusta 2022 lähtien Tracy Robinson.
Canadian National -yhtiön pääkonttori sijaitsee Montréalissa, Québecissä. Yhtiöllä on laaja rataverkko Pohjois-Amerikan alueella ulottuen Tyyneltä valtamereltä Mississippijoen laaksoon ja Meksikonlahdelle saakka.
Canadian National Railways muodostettiin vuosina 1917–1923 fuusioimalla useita taloudellisissa vaikeuksissa olevia ja Kanadan hallituksen hallintaan päätyneitä sekä ennestään hallituksen omistuksessa olevia rautatieyhtiöitä. Yhtiö itsessään perustettiin 6. kesäkuuta 1919. Canadian National toimi valtionyhtiönä aina vuoteen 1995, jolloin se myytiin yksityisille sijoittajille.
Vuoteen 2005 mennessä yhtiö oli laajentanut toimintaansa useaan otteeseen, muun muassa hankkimalla omistukseensa kanadalaiset British Columbia Rail-, ja Duluth, Winnipeg & Pacific-yhtiöt, sekä yhdysvaltalaiset Grand Trunk Western-, Wisconsin Central-, Illinois Central-, Chicago, Central & Pacific-, Duluth, Missabe & Iron Range-, ja Bessemer & Lake Erie -rautatieyhtiöt.
Nykyisin Canadian National on pääasiassa tavaraliikennettä harjoittava rautatieyhtiö. Yhtiö lopetti matkustajajunaliikenteen 1978, jolloin valtiollinen matkustajajunayhtiö VIA Rail Canada perustettiin.
Kuvia

Canadian Nationalin GE-ES44AC Bramptonissa, Ontariossa.
CN:n EMD SD70M-2 Bramptonissa, Ontariossa.
Kanadalainen suunnittelija Alan Fleming ja CN:n viestintäjohtaja Charles Harris julkistamassa yhtiön uutta logoa Montrealissa vuonna 1960.
Canadian Nationalin EMD SD40 Winnipegissä vuonna 1971.
CN:n GMD1-sarjan veturi Edmontonissa (2006).
Aiheesta muualla

Kuvia tai muita tiedostoja aiheesta Canadian National Railway Wikimedia Commonsissa
Railway Association of Canada
Agawa Central Tour Train
Canadian National Railway Historic Photograph Collection (Arkistoitu – Internet Archive)
Canadian National Railway News (Arkistoitu – Internet Archive)
Claymore

| Claymore |
| --- | --- |
 Claymore-miekan nykykopio
Tyyppi:  Miekka
Alkuperämaa:  Skotlanti
Palvelushistoria
Palvelusvuodet:  n. 1400–1700
Valtiot:  Ylämaat
Tekniset tiedot
Pituus:  120–140 cm
Paino:  2.2–2.8 kg
Claymore on kahdesta erilaisesta skotlantilaisesta miekkatyypistä englanninkielessä käytetty nimitys. Sana on englantilainen väännös gaelinkielisestä termistä claidheamh mòr, kirjaimellisesti "iso miekka" eli kahdenkäden miekka.
Varsinaiset claymore-miekat olivat käytössä noin vuosina 1500—1650. Ne olivat noin 55 tuumaa (1,4 m) pitkiä, terä oli noin metrin pituinen ja lähes puoli metriä pitkä kahva oli tarkoitettu yksinomaan kahden käden käyttöön. Miekkojen säilät olivat usein mannereurooppalaista tekoa, mutta tavallisesti Skotlannissa suosittiin hieman leveämpää terää kuin mantereella. Leveämpi terä voitiin valmistaa ohuemmaksi ja silti riittävän jäykäksi ja siten sen leikkuuominaisuudet paranivat pisto-ominaisuuksien kustannuksella.
Toisen kerran claymore-nimeä käytettiin erheellisesti skotlantilaisjoukkojen umpiväistimisistä ( gael. dòrn-chur, engl. basket hilt ) miekoista 1700-luvulla.
Aiheesta muualla

Kuvia tai muita tiedostoja aiheesta Claymore Wikimedia Commonsissa
Cedric Mabwati

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cedric Mabwati Gerard
Syntymäaika: 8. maaliskuuta 1992 (ikä 32)
Syntymäpaikka: Kinshasa, Kongo
Pelipaikka: laitalinkki
Pituus: 167 senttimetriä
Junioriseurat
2004–2005: Santa Marta
2005–2008: Atlético Madrid
Seurat
| Vuodet | Seura | O | (M) |
| 2008–2010 | Atlético Madrid B | 54 | (4) |
| 2010–2011 | Atlético Madrid | 0 | (0) |
| 2010–2011 | → Numancia (laina) | 40 | (9) |
| 2011–2013 | Numancia | 68 | (4) |
| 2013– | Betis | 11 | (0) |
 Seurajoukkueuran tilastot kattavat vain kansalliset sarjat, päivitetty 21. tammikuuta 2014.
Cedric Mabwati Gerard (s. 8. maaliskuuta 1992 Kinshasa, Kongon demokraattinen tasavalta) on kongolainen jalkapalloilija. Hän edustaa Espanjan Primera Divisiónissa pelaavaa Betisiä ja on pelipaikaltaan laitalinkki.
Seurajoukkueura

Cedric muutti perheensä kanssa Kamerunista Espanjaan olleessaan teini-ikäinen, jossa hän liittyi Atlético Madridin junioriakatemiaan. Kolme vuotta myöhemmin hän nousi seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.
6. tammikuuta 2010 Cedric teki ensiesiintymisensä seuran edustusjoukkueessa Copa del Reyn ottelussa Recreativo de Huelvaa vastaan. Kesällä hän siirtyi kauden 2010–2011 kestävällä lainasopimuksella Numanciaan.
Lainakauden aikana hän kuului joukkueen avauskokoonpanoon ja viimeisteli lopulta 40 pelaamassaan ottelussa yhdeksän (9) maalia. Lainasopimuksen jälkeen siirrosta tehtiin pysyvä.
10. kesäkuuta 2013 sevillaisseura Real Betis osti Cedricin ulos sopimuksestaan vain 1,20 euron siirtokorvauksella. Hän pelasi ensimmäisen ottelunsa joukkueessa 18. elokuuta 2013 Real Madridia vastaan.
Aiheesta muualla

Cedricin tilastot BDFutbol-sivustolla (englanniksi)
Itämaa

Pohjoinen Ruotsi ja Suomi Kalmarin unionin aikaan vuodelta 1880 olevassa kartassa. Suomen kohdalla kartassa lukee Österland eli ”Itämaa”.
Itämaa (ruots. Österland) oli nykyisen eteläisen Suomen aluetta tarkoittanut ruotsalaisten käyttämä nimitys, joka esiintyy keskiaikaisissa asiakirjoissa noin vuosina 1350–1470. Tätä ennen he käyttivät alueesta monikollista nimitystä itämaat.
Itämaahan kuuluivat ne Pohjanlahden itäpuoliset Ruotsin valtakunnan alueet, jotka jäivät Norlannin eteläpuolelle. Ruotsille kuuluneet Pohjanmaan pohjoiset osat olivat Norlantia, eivät Itämaata.[lähde? ] Itämaa ei ollut hallinnollinen kokonaisuus, vaan kyseessä oli maantieteellinen yhteisnimitys valtakunnan itäisille linnalääneille.
1300-luvun alkupuolella, kun Ruotsin kuninkaan valta oli heikentynyt, Pohjanlahden itäpuoliset alueet olivat jonkin aikaa käytännössä jakautuneina kahteen hallinnolliseen piiriin. Turun ja muiden läntisten linnaläänien asioita hoiti varsin itsenäisesti Turun linnan päällikkö eli ”Suomen päämies” (lat. capitaneus Finlandiae) ja vastaavasti Viipurin linnaläänin asioita Viipurin linnan päällikkö. Täysi-ikäistyttyään kuningas Maunu Eerikinpoika ryhtyi lujittamaan kuninkaan valtaa. Hän nimitti 8. syyskuuta 1340 edellä mainittujen kahden valtapiirin käskynhaltijaksi suosikkinsa Dan Niilonpojan, ja tällöin käytettiin koko alueesta ruotsinkielistä nimitystä Österland.
1400-luvulta lähtien nimi Finland (Suomi), joka oli siihen saakka tarkoittanut vain Varsinais-Suomea, laajeni merkitykseltään ja syrjäytti nimityksen Itämaa.
Esimerkiksi Mikael Agricola, sen sijaan että olisi kirjoittanut ”Itämaasta”, käytti vuonna 1548 nimeä Suomi rinnan sekä vanhassa että uudessa merkityksessä: ”Sille echke teme coco Somen Makunda ombi yxi Hijppakunda [uudempi merkitys!] nin se quitengin Seitzemen Päruchtinan Länein iaetan ninquin Jacobus Zeiglerus Landanus kirioittapi. Joista se Ensimeinen ia ylimeine' ombi se Etele ia pohia Some [so. Varsinais-Suomen etelä- ja pohjoisosa; vanhempi merkitys!].”
Itälä (Pietarsaari)

Itälän koulu.
Itälä (ruots. Östanpå) on kaupunginosa Pietarsaaressa. Itälän kaupunginosassa sijaitsee Itälän koulu.  Etäisyys Pietarsaaren keskustaan on 4 kilometriä.
Johan Ludvig Runebergin lapsuudenkoti sijaitsee Itälän kaupunginosassa.
Carl Friedrich Gaussin palkinto

Carl Friedrich Gaussin palkinto on matematiikan sovelluksista myönnettävä merkittävä palkinto, joka on saanut nimensä saksalaisen matemaatikon Carl Friedrich Gaussin mukaan. Palkinto myönnetään joka neljäs vuosi yhdessä Fieldsin mitalin ja Rolf Nevanlinna -palkinnon kanssa. Palkinto myönnettiin ensimmäisen kerran 2006, ja sen sai 90-vuotias japanilainen Kiyoshi Itō.
Palkinnon saajat

Kiyoshi Itō, 2006
Yves Meyer, 2010
Stanley Osher, 2014
David L. Donoho, 2018
Elliott H. Lieb, 2022
Jacob Meinander

Jacob (Jakob) Meinander (3. huhtikuuta 1796 Porvoo – 22. lokakuuta 1866 Pernaja) oli suomalainen virkamies, joka toimi Yleisen revisionioikeuden  ylikomissaarina.
Meinanderin vanhemmat olivat Porvoon lukion lehtori Karl Fredrik Meinander ja Anna Maria Borgström ja puoliso vuodesta 1826 Henriette Katarina Solitander (k. 1886). Meinander oli Porvoon lukion oppilas 1808–1812 ja tuli ylioppilaaksi Turussa 1812. Hän suoritti tuomarintutkinnon joulukuussa 1813, jolloin hän toimi myös  Turun hovioikeuden auskultanttina. Senaatin ylimääräinen kamarikirjuri Meinader oli vuonna 1816, sotilastoimituskunnan kamarikirjuri vuodesta 1817, reviisori vuodesta 1820 ja apukamreeri vuodesta 1821. Yleisen revisionioikeuden revisiokonttorin revisiokomissaari hän oli vuonna 1826, revisionioikeuden asessori vuodesta 1827 ja ylikomissaari 1852–1861. Hän sai valtioneuvoksen arvon 1861.
Claymore-luokka

| Claymore-luokka |
| --- | --- |


Tekniset tiedot
Uppouma:  350 t
Pituus:  58,52 m (vesiraja)
Leveys:  6,48 m
Syväys:  3,00 m
Koneteho:  6 800  ihp
Nopeus:  28 solmua
Miehistöä:  60
Aseistus
Meritorjunta:  1 × 67 mm tykki 6 × 47 mm tykkiä 2× 17,7" torpedoputkea
Claymore-luokka oli Ranskan laivaston kolmentoista vuosina 1905-1908 valmistetun hävittäjän muodostama alusluokka. Luokan alukset olivat käytössä ensimmäisessä maailmansodassa.
Alukset

Prototyyppi Claymore tilattiin 2. syyskuuta 1903 ja samalla viiden jo Rochefortin laivastontelakalta tilatun Arquebuse-luokan aluksen tilaukset siirrettiin Claymore-luokkaan. Luokan uusi rungon muoto ja raskaampien torpedoiden aiheuttama lisämassa tekivät aluksista yläpainoisia, minkä korjaamiseksi kansirakenteita kevennettiin ja kiinteäsilta muutettiin avoimeksi. Alustyyppi osoittautui epäonnistuneeksi.
| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Stylet | Arsenal de Rochefort |  | 18. toukokuuta 1905 |  | alusluettelosta 14. toukokuuta 1921 |
| Tromblon | Rochefort |  | 17. kesäkuuta 1905 |  | alusluettelosta 14. toukokuuta 1921 |
| Pierrier | Rochefort |  | 28. helmikuuta 1907 |  | alusluettelosta 27. heinäkuuta 1921 |
| Obusier | Rochefort |  | 9. maaliskuuta 1906 |  | alusluettelosta 27. toukokuuta 1921 |
| Mortier | Rochefort |  | 23. maaliskuuta 1906 |  | alusluettelosta 30. maaliskuuta 1927 |
| Claymore | Normand |  | 14. maaliskuuta 1906 |  | alusluettelosta 19. maaliskuuta 1926 |
| Carquois | Rochefort |  | 26. kesäkuuta 1907 |  | alusluettelosta 29. marraskuuta 1930 |
| Trident | Rochefort |  | 5. joulukuuta 1907 |  | alusluettelosta 13. marraskuuta 1931 |
| Fleuret | Rochefort |  | 14. joulukuuta 1906 |  | alusluettelosta 12. tammikuuta 1920 |
| Coutelas | Rochefort |  | 12. tammikuuta 1907 |  | alusluettelosta 28. tammikuuta 1921 |
| Cognée | Arsenal de Toulon |  | 26. marraskuuta 1907 |  | alusluettelosta 27. heinäkuuta 1921 |
| Hache | Toulon |  | 15. helmikuuta 1908 |  | alusluettelosta 27. helmikuuta 1921 |
| Massue | Toulon |  | 19. syyskuuta 1908 |  | alusluettelosta 30. maaliskuuta 1927 |
Jacob Middleton

Jacob Middleton vuonna 2019.
Jacob Middleton (s. 2. tammikuuta 1996 Alberta) on kanadalainen jääkiekkoilija. Puolustajana pelaava Middleton edustaa NHL-joukkue Minnesota Wildia.
Middleton aloitti NHL-uransa San Jose Sharksissa, mistä hänet kaupattiin kesken kauden 2021–2022 Minnesota Wildiin vaihdossa Kaapo Kähköseen ja viidennen kierroksen varausvuoroon. Middleton on pelannut Sharksissa ja Wildissa 159 NHL:n runkosarja- ja 12 pudotuspeliottelua. Kausien 2016-2021 aikana Middleton on pelannut 228 AHL-runkosarjaottelua, joissa hän on tehnyt 16 maalia ja 53 syöttöä eli 69 tehopistettä.  AHL-pudotuspeleissä hän on pelannut 27 ottelua, joissa on tehnyt seitsemän syöttöä.
Cheap Wine and Quality Time

| Cheap Wine and Quality Time Anal Thunder |
| --- | --- | --- |

EP-levyn tiedot
 Julkaistu: marraskuu 2003
 Formaatti: CD
 Tyylilaji: punk rock
 Kesto: 15.38
 Levy-yhtiö: Hell’s Tone
Anal Thunderin muut julkaisut
| Have a Hangover with... 2002 | Cheap Wine and Quality Time 2003 | Table for One 2006 |
Cheap Wine and Quality Time on suomalaisen punkyhtye Anal Thunderin EP-levy, joka julkaistiin marraskuussa 2003 levymerkillä Hell’s Tone Records.
Julkaisu sisältää aiemmasta tuotannosta poiketen enemmän ulottuvuutta, ja Lammaszinen Jouni Parkku toteaakin yhtyeen petranneen soundiaan edellisjulkaisuihin nähden. Poikkeuksellista on myös kappaleiden ajoittainen melankolisuus.
Kappaleet

Drink Myself to Death – 2.41
Let Me Bleed – 2.24
Happy People Must Die – 3.30
Playstation Generation – 2.14
Erection? – 2.26
The Price Is Right – 2.23
Aiheesta muualla

iTunes
Discogs
Carl Friedrich Goerdeler

| Carl Goerdeler |
| --- | --- |

Henkilötiedot
Syntynyt: 31. heinäkuuta 1884  Schneidemühl, Saksa (nykyinen Piła, Puola)
Kuollut: 2. helmikuuta 1945 (60 vuotta)  Berliini, Saksa
Poliitikko
Puolue:  Saksalaiskansallinen kansanpuolue
Uskonto:  luterilainen
Carl Friedrich Goerdeler (31. heinäkuuta 1884 – 2. helmikuuta 1945) oli saksalainen poliitikko, tohtori ja tunnettu natsien vastustaja. Hän oli Leipzigin pormestari vuosina 1930–1937 ja heinäkuun salaliiton jäsen sekä salaliittolaisten ehdokas Saksan uudeksi valtakunnankansleriksi Adolf Hitlerin suunnitellun salamurhan jälkeen. Murhayrityksen epäonnistuttua heinäkuussa 1944 Goerdeler vangittiin ja tuomittiin kuolemaan. Hänet hirtettiin Plötzenseen vankilassa vuonna 1945.
Monet pitivät Goerdeleria natsijohdon vastaisen maanalaisen vastarinnan johtajana. Hän oli konservatiivinen liberaali sekä läheisessä yhteydessä Kreisaun piiriin ja muihin vastarinnan keskushenkilöihin, kuten Ulrich von Hasselliin ja Johannes Popitziin. Hänen vaikutusvaltansa vastarinnassa kuitenkin vaihteli vuosien varrella.
Goerdeler toimi Leipzigin pormestarina 1930–1937. Huolimatta omasta isänmaallisuudestaan ja kansallismielisyydestään hän vastusti Hitleriä ja natseja. Hän oli vastustanut näitä jo Hitlerin valtaannousun yhteydessä 1933, ja oli kieltänyt muun muassa hakaristilipun nostamisen kaupungintalolla sekä pyrkinyt suojelemaan juutalaisia liikkeenharjoittajia natsien vainoilta. Toisen maailmansodan aikana hän pyrki muodostamaan upseeriston keskuuteen liittoutumaa, joka voisi painostaa Hitlerin eroamaan.
Aiheesta muualla

Kuvia tai muita tiedostoja aiheesta Carl Friedrich Goerdeler Wikimedia Commonsissa
Jacob Mulenga

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. helmikuuta 1984 (ikä 40)
Syntymäpaikka: Kitwe, Sambia
Pelipaikka: Hyökkääjä
Pituus: 186 cm
Junioriseurat
2000–2002: Afrisport FC
Seurat
| Vuodet | Seura | O | (M) |
| 2002−2004 | Afrisport FC | 44 | (32) |
| 2004−2009 | LB Châteauroux | 109 | (27) |
| 2007−2008 | → RC Strasbourg (lainalla) | 22 | (1) |
| 2009−2014 | FC Utrecht | 92 | (36) |
| 2014−2015 | Adana Demirspor | 15 | (8) |
| 2015−2017 | Shijiazhuang Ever Bright | 72 | (27) |
| 2018−2019 | Liaoning Hongyun | 47 | (22) |
| 2020−2022 | Go Ahead Eagles | 46 | (7) |
Maajoukkue
| 2004−2014 |  Sambia | 46 | (10) |
 Seurajoukkueuran tilastot kattavat vain kansalliset sarjat.
Jacob Mulenga (s. 12. helmikuuta 1984 Kitwe) on sambialainen jalkapalloilija, pelipaikaltaan hyökkääjä, joka pelasi urallansa Ranskan, Alankomaiden ja Kiinan pääsarjoissa sekä myös alemmissa sarjoissa. Pisimmän aikaa hän edusti Ranskan kakkossarjan LB Châteauroux’ta ja Alankomaiden pääsarjan FC Utrechtia. Kummassakin joukkueessa hän pelasi viiden kauden ajan.
Mulenga edusti vuosina 2004−2014 myös Sambian maajoukkuetta. Hän pelasi muun muassa Afrikan-mestaruuskilpailuissa vuosina 2008, 2010 ja 2013.
Can’t Stop the Rock

| Can’t Stop the Rock Stryper |
| --- | --- | --- |

Kokoelmalevyn tiedot
 Äänitetty : Yhdysvallat
 Julkaistu: 20. heinäkuuta 1991
 Tyylilaji: kristillinen metallimusiikki glam metal
 Kesto: 52.20
 Levy-yhtiö: Hollywood Records
Stryperin muut julkaisut
| Against the Law 1990 | Can’t Stop the Rock 1991 | 7: the Best of Stryper 2003 |
Can’t Stop the Rock on kristillisen metalliyhtye Stryperin kuudes julkaisu, ja ensimmäinen kokoelmalevy.
Albumilla on kaksi uutta kappaletta, joista ”Believe” omistettiin samana vuonna Persianlahden sodassa taistelleille sotilaille. Myöhemmin vuonna 1991 Michael Sweet lähti yhtyeestä rakentaakseen soolouraa, mikä tiesi Stryperin hajoamista aina vuoden 2003 paluuseen saakka.
Kappaleet

”Believe” [uusi kappale] (Michael Sweet) – 3:57
”Can’t Stop the Rock” [uusi kappale] (Richard Oderbagen, M. Sweet, Robert Sweet) – 3:18
”Soldiers Under Command” (M. Sweet, R. Sweet) – 5:03
”Free” (M. Sweet, R. Sweet) – 3:41
”Always There for You” (M. Sweet) – 4:11
”Lady” (Stryper) – 4:53
”To Hell with the Devil” (M. Sweet, R. Sweet) – 4:07
”In God We Trust” (M. Sweet, R. Sweet) – 3:58
”Honestly” (M. Sweet) – 4:08
”Two Bodies (One Mind, One Soul)”(M. Sweet) – 5:15
”Together as One” (M. Sweet) – 5:01
”You Know What to Do” (Oz Fox, Tim Gaines, M. Sweet, R. Sweet) – 4:48
Kappaleet > Albumit

Kappale 12 albumilta The Yellow and Black Attack (1984)
Kappaleet 3, 11 albumilta Soldiers Under Command (1985)
Kappaleet 4, 7, 9 albumilta To Hell with the Devil (1986)
Kappaleet 5, 8 albumilta In God We Trust (1988)
Kappaleet 6, 10 albumilta Against the Law (1990)
Jäsenet

Michael Sweet - laulu, kitara
Robert Sweet - rummut
Oz Fox - kitara, taustalaulu
Tim Gaines - basso, kosketinsoittimet, taustalaulu (kappaleet 1-3, 5-6, 10-12)
Brad Cobb - basso (kappaleet 4, 7-9)
Aiheesta muualla

Albumi[vanhentunut linkki] Allmusic-sivustolla
Can’t Stop the Rock Discogsissa. (englanniksi)
Albumi Can’t Stop the Rock Encyclopaedia Metallum -sivustolla (englanniksi)
Stryper
| --- | --- |
Studioalbumit::  The Yellow and Black Attack • Soldiers Under Command • To Hell with the Devil • In God We Trust • Against the Law • Reborn • The Roxx Regime Demos • Murder by Pride • The Covering • Second Coming • No More Hell to Pay • Fallen • God Damn Evil • Even the Devil Believes • The Final Battle
Livealbumit::  7 Weeks: Live in America, 2003 • Extended Versions • Greatest hits: Live in Puerto Rico • Live at the Whisky
Kokoelmat::  Can’t Stop the Rock • 7: the Best of Stryper • The Roxx Regime Demos • Icon
Cambridge–Oxford-soutukilpailu

Miesten kahdeksikot saapumassa Oxfordin johdolla maaliin vuoden 2015 kilpailussa.
Vuoden 1841 soutukilpailu Lambeth Palacen edustalla. Francis William Tophamin aikalaiskaiverrus.
Valokuva vuoden 1896 kilpailusta.
Cambridge–Oxford-soutukilpailu on Cambridgen ja Oxfordin yliopistojen joukkueiden välinen soutukilpailu, joka kuuluu maailman kuuluisimpiin soutukilpailuihin. Vuosittainen kilpailu käydään kahdeksikoilla Thamesjoella Lontoossa maaliskuun lopulla tai huhtikuun alussa. Matkan pituus on neljä mailia ja 374 jaardia (6,779 km) Putneyn sillalta Mortlakeen. Soutukilpailu on kohonnut Britanniassa eräänlaisen kansallisen instituution asemaan, ja se tunnetaankin yksinkertaisesti nimellä The Boat Race (”soutukilpailu”). Kilpailu muun muassa televisioidaan joka vuosi.
Historia

Cambridge ja Oxford ovat Englannin vanhimmat yliopistot, joiden välisellä kilpailulla on vuosisataiset perinteet. Soutukilpailu pidettiin ensimmäisen kerran vuonna 1829 Cambridgen yliopiston opiskelija Charles Merrivalen ja hänen ystävänsä, Oxfordissa opiskelleen Charles Wordsworthin aloitteesta. Tällöin Cambridge haastoi Oxfordin kilpailuun.
Alkuaikoina kilpailu järjestettiin epäsäännöllisin välein. Vuodesta 1856 lähtien se on pidetty joka vuosi paitsi ei maailmansotien aikana 1914–1919 ja 1940–1945 eikä myöskään vuonna 2020, jolloin se peruutettiin koronaviruspandemian vuoksi. Tapana on, että hävinnyt joukkue haastaa voittaneen kilpaan seuraavana vuonna.
Naisten soutukilpailun juuret ovat vuodessa 1927, mutta alkuun soutua pidettiin naisille epäsopivana lajina eikä varsinaista kilpailua sallittu – vuoden 1927 soutu tuomaroitiin tyylin perusteella ja aikalaisraportin mukaan sitä oli kerääntynyt seuraamaan suuri, vihamielinen katsojajoukko. Samalle reitille miesten kilpailun kanssa naiset siirtyivät vasta vuonna 2015, jolloin naisten kilpailu myös televisioitiin ensimmäisen kerran.
Vuonna 2021 kilpailu pidettiin poikkeuksellisesti Great Ouse -joella Elyssä, jolloin soutumatka oli vain 4,9 kilometrin pituinen. Syynä tähän olivat toisaalta  Hammersmith Bridgen sulkemiseen liittyneet turvallisuusjärjestelyt, toisaalta COVID-19-pandemian vuoksi edelleen voimassa olleet rajoitukset.
Vuonna 2013 Cambridgen ja Oxfordin alumnit järjestivät Suomessa oman soutukilpailunsa.
Tulokset

Cambridge: 87 voittoa
Oxford: 81 voittoa
Tasapelejä: 1
Tulokset > Epäviralliset sota-ajan kilpailut

| Vuosi | Sijainti | Voittaja |
| --- | --- | --- |
| 1940 | Henley-on-Thames | Cambridge |
| 1943 | Sandford-on-Thames | Oxford |
| 1944 | River Great Ouse, Ely | Oxford |
| 1945 | Tuntematon | Cambridge |
Tulokset > Suomen Shadow Boat Racen tulokset

| Päivämäärä | Voittaja |
| --- | --- |
24. elokuuta 2013: Oxford
Aiheesta muualla

Kuvia tai muita tiedostoja aiheesta Cambridge–Oxford-soutukilpailu Wikimedia Commonsissa
Oxford and Cambridge Boat Racen virallinen sivu (englanniksi)
Ida Sallinen

Ida Maria Sallinen (18. joulukuuta 1870 Espoo – 3. kesäkuuta 1976) oli pitkäikäinen suomalainen. Hän syntyi Espoossa ja asui myös Helsingissä ja eli 105 vuoden ja 168 päivän ikäiseksi.
Cambridgen dokumentti

”Cambridgen dokumentti” (tai ”Schechterin kirje” ) on egyptiläisestä synagogasta löydetty teksti. Kirje on anonyymi, mutta sen kääntäjät ovat kreditoineet sen kasaarikuningas Joosefin juutalaisen alaisen kirjoittamaksi. Tekstin ajoittamisesta ei ole yhtä näkemystä. Constantine Zuckerman ajoittaa sen noin vuoteen 949. Teksti on osa niin kutsuttua juutalaiskasaarien kirjeenvaihtoa.
Solomon Schechter löysi dokumentin Kairon genizan kirjastosta. Kirje on sisällytetty genizan kokoelmaan Cambridgen yliopistossa, jonne Schechter lahjoitti sen vuonna 1898. Suurin osa teksteistä on nykyään lukukelvottomia ja vain kaksi osaa on säilynyt paremmin.[lähde? ]